Taufan Neoguri (2014)

Taufan Neoguri (atau Taufan Florita di Filipina) dilaporkan berlaku pada 7 Julai 2014 di pesisir pantai pulau-pulau Okinawa , Jepun iaitu di Barat Laut Lautan Pasifik. Kelajuan angin sehingga 250 km sejam. Taufan ini dikesan sejak 30 Jun 2014 di Chuuk. Agensi Meteorologi Jepun memberi amaran kepada 50,000 penduduk di puau-pulau Miyako . Pangkalan Tentera Laut Amerika di pulau Okinawa dalam keadaan siap sedia untuk dipindahkan ekoran taufan itu. Gelombang ombak mencapai 14 meter itu mengingatkan semula kenangan bencana pada 2011.

Kesan

Malaysia
Pada 7 Julai 2014, Jabatan Meteorologi Malaysia mengeluarkan amaran angin kencang dan laut bergelora berikutan Taufan Neoguri di 1,995km ke timur laut Kudat, Sabah. Taufan itu yang dikesan pada Latitud 21.9 Utara dan Longitud 127 Timur bergerak ke arah barat laut dari lokasi berkenaan dengan anggaran kelajuan 25km sejam. Akibatnya angin kencang barat daya dengan kelajuan 40 hingga 50km sejam dengan ombak setinggi 3.5 meter, dijangka berlaku di perairan Perlis, Kedah, Pulau Pinang, Miri, Kudat dan Labuan. Amaran kepada bot-bot kecil, rekreasi laut dan sukan laut.

Jepun
Di Okinawa, 5 orang dilaporkan terbunuh manakala 45 lagi cedera dalam berbagai-bagai kejadian.
Manakala di laut, seorang lelaki mati lemas di persisiran Shikoku selepas kapalnya terbalik akibat ombak besar.

Di wilayah Okinawa, Nagano dan Kagoshima, dilaprkan sekitar 10,300 kejadian keputusan bekalan kuasa terjadi. Tiga bangunan di Nagano and Okinawa hancur musnah dan lapan lagi rosak teruk. Keseluruhannya, 19 bangunan rosak di wilayah Okinawa.

Rujukan

Taufan